b'\n_START_ARTICLE_\nDG Flugzeugbau GmbH\n_START_PARAGRAPH_\nDG Flugzeugbau GmbH je nem\xc5\xa1ko podjetje za proizvodnjo jadralnih letal. Sede\xc5\xbe in proizvodni obrati podjetja so v Bruchsalu._NEWLINE_Podjetje sta leta 1973 ustanovila Gerhard Glaser in Wilhelm Dirks, ki je tudi glavni konstruktor letal. Prvo letalo v redni proizvodnji je bilo DG-100, katerega proizvodnja se je za\xc4\x8dela leta 1974. \xc4\x8cez tri leta je blo razvito letalo DG-200, ki je imelo za razliko od DG-100 dodana zakrilca._NEWLINE_V letu 1978 je podjetje zaradi pove\xc4\x8danja naro\xc4\x8dil za\xc4\x8delo sodelovati s tovarno Elan, kjer so se proizvajala letala DG-100, DG-300 in dvosed DG-500. To sodelovanje je trajalo do leta 2004._NEWLINE_V letu 1981 je bilo predstavljeno prvo jadralno letalo z motorjem,DG-400. Dobre letalne sposobnosti in enostavnost uporabe motorja so letalu prinesle veliko priljubljenost._NEWLINE_Za DG-400 je podjetje proizvedlo tudi letala DG-500, DG-600 in DG-800, ki so bili proizvedeni kot \xc4\x8dista jadralna letala in tudi v razli\xc4\x8dicah z motorjem. V letu 1996 je zaradi finan\xc4\x8dnih te\xc5\xbeav in nezmo\xc5\xbenostjo dobave motorjev za DG-800 pri\xc5\xa1lo do zamude pri dobavah letal, posledi\xc4\x8dno pa tudi do ste\xc4\x8daja podjetja.'